Actualment a luenga kurda tien caracter oficial en os territorios d'o norte d'Irak, dende l'aduya prestata por os kurdos a l'Exercito estausunidense en a invasión d'Iraq de 2003. Sindembargo, no ye permeso emplegar o kurdo en Siria y en Turquía tampoco mesmo l'alfabeto kurdo. Antiparte, a diaspora kurda fa que hue bi haiga charradors d'a luenga en as principals ciudatz d'os países a on se charra, en as principals ciudatz d'Orient Meyo y en Europa (con un peso important en Alemanya), Estaus Unius, Canadá y Australia.